Такая арганізацыя работы, безумоўна, мае свае перавагі: адораныя вучні могуць праяўляць свае здольнасці, не прыцягваючы ўвагі ўсяго класа, не баючыся стаць выскачкай, а навучэнцы, якіх раней не заўважалі ў класе, могуць праявіць свае веды і здольнасці ў менш стрэсавай сітуацыі. Няўпэўненым навучэнцам група дае магчымасць набыць упэўненасць у сабе і сваіх магчымасцях. А самае галоўнае — гэтая работа дапамагае развіваць прыродныя задаткі і творчыя здольнасці дзяцей.